CELEX: 32013D0216
Language: el
Date: 2013-04-24 00:00:00
Title: 2013/216/ΚΕΠΠΑ: Απόφαση BiH/20/2013 της Επιτροπής Πολιτικής και Ασφάλειας, της 24ης Απριλίου 2013 , σχετικά με τον διορισμό του αρχηγού της μονάδας διοίκησης της ΕΕ στη Νάπολη για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη

9.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 127/26
            
         ΑΠΌΦΑΣΗ BiH/20/2013 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 24ης Απριλίου 2013
   σχετικά με τον διορισμό του αρχηγού της μονάδας διοίκησης της ΕΕ στη Νάπολη για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη
   (2013/216/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, σχετικά με τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Με την ανταλλαγή επιστολών μεταξύ του γενικού γραμματέα/Ύπατου Εκπροσώπου και του γενικού γραμματέα του ΝΑΤΟ, στις 28 Σεπτεμβρίου 2004 και στις 8 Οκτωβρίου 2004, αντιστοίχως, το Βορειοατλαντικό Συμβούλιο συμφώνησε να τοποθετηθεί ο αρχηγός του στρατιωτικού επιτελείου της διοίκησης συμμαχικών δυνάμεων στη Νάπολη ως αρχηγός της μονάδας διοίκησης της ΕΕ στη Νάπολη.
            
         
               (2)
            
            
               Σύμφωνα με το άρθρο 6 της κοινής δράσης 2004/570/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να ασκήσει την πολιτική και στρατηγική διεύθυνση της στρατιωτικής επιχείρησης της ΕΕ.
            
         
               (3)
            
            
               Στις 15 Ιουνίου 2010 η ΕΠΑ εξέδωσε την απόφαση BiH/16/2010 (2) για τον διορισμό του υποστρατήγου Leandro DE VICENTI ως αρχηγού της μονάδας διοίκησης της ΕΕ στη Νάπολη για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη.
            
         
               (4)
            
            
               O διοικητής επιχειρήσεων της ΕΕ συνέστησε να διορισθεί ο αρχηγός του στρατιωτικού επιτελείου της διοίκησης συμμαχικών δυνάμεων στη Νάπολη, ο στρατηγός Leonardo DI MARCO, ως αρχηγός της μονάδας διοίκησης της ΕΕ στη Νάπολη για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη, για να διαδεχθεί τον υποστράτηγο Leandro DE VICENTI.
            
         
               (5)
            
            
               Η στρατιωτική επιτροπή της ΕΕ υποστήριξε τη σύσταση.
            
         
               (6)
            
            
               Σύμφωνα με το άρθρο 5 του πρωτοκόλλου αριθ. 22 για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στον τομέα της άμυνας.
            
         
               (7)
            
            
               Το Ευρωπαϊκό Συμβούλιο της Κοπεγχάγης εξέδωσε στις 12 και 13 Δεκεμβρίου 2002 δήλωση, σύμφωνα με την οποία οι διευθετήσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της ΕΕ είναι ταυτόχρονα είτε μέλη του ΝΑΤΟ είτε μέρη της «Εταιρικής Σχέσης για την Ειρήνη» και έχουν, ως εκ τούτου, συνάψει διμερείς συμφωνίες ασφάλειας με το ΝΑΤΟ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο στρατηγός Leonardo DI MARCO διορίζεται αρχηγός της μονάδας διοίκησης της ΕΕ στη Νάπολη για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη από τις 28 Απριλίου 2013.
   Άρθρο 2
   Η απόφαση BiH/16/2010 καταργείται.
   Άρθρο 3
   Η παρούσα απόφαση αρχίζει να ισχύει την 28η Απριλίου 2013.
   
      Βρυξέλλες, 24 Απριλίου 2013.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         O. SKOOG
      
   
   
      (1)  ΕΕ L 252 της 28.7.2004, σ. 10.
   
      (2)  ΕΕ L 155 της 22.6.2010, σ. 33.